Diari Oficial de la Generalitat Valenciana


Sumari del DOGV 9589, del 05-05-2023 (2023/4497)

RESOLUCIÓ de 29 de març de 2023, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Juan Pla Grau per la Generalitat. ABI 401/2019.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9589

Data del DOGV
:   05-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4497


Data del document
:   29-03-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de març de 2023, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Juan Pla Grau per la Generalitat. ABI 401/2019. [2023/4497]  
Antecedents de fet  
La Conselleria d'Hisenda i Model Econòmic ha tingut coneixement, mitjançant un escrit facilitat per Inmaculada Benat Gavilá, de la defunció de Juan Pla Grau, amb DNI \*\*\*\*796\*\*, el 3 de gener de 2019, sense haver atorgat testament; i se n'ha comunicat la condició de tutelat per la Generalitat.  
De les actuacions dutes a terme per aquesta direcció general, es constata que el causant va estar empadronat a l'Ajuntament de Barx.  
  
No constant, en principi, l'existència de persones amb dret a heretar, el 12 de febrer de 2020, la directora general de Sector Públic i Patrimoni va dictar un acord d'incoació, publicat en el Diari Oficial de la Generalitat Valenciana l'11 de març de 2020, que es va exposar en el tauler d'edictes de l'Ajuntament de Xeresa del 24 de febrer al 9 de juny de 2020 i en el de Barx pel termini d'un mes; i es va iniciar la investigació del cabal relicte.  
La directora general de l'Institut Valencià d'Atenció Social i Sanitària trasllada la rendició final de comptes per defunció, aprovada pel Jutjat de Primera Instància número 1 de Gandia, procediment de tutela 305/1997, el 12 de novembre de 2022.  
Amb data 22 de novembre de 2022, es dicta una resolució de la Direcció General del Sector Públic i Patrimoni per la qual es declara la caducitat del procediment iniciat en relació amb l'herència intestada de Juan Pla Grau.  
No constant l'existència d'hereus testamentaris ni legítims, amb data 22 de novembre de 2022, es dicta un nou acord d'incoació, publicat en el DOGV 9549, de 8 de març de 2023, i exposat en el tauler d'anuncis de l'Ajuntament de Xeresa del 25 de novembre de 2022 al 26 de desembre de 2022 i en el de Barx del 25 de novembre de 2022 al 30 de desembre de 2022.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en el que es disposa en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat respecte d'aquesta herència.  
  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Finalitzar l'expedient de declaració administrativa d'herència intestada de Juan Pla Grau i adjudicar els béns i drets de l'herència, seguint les recomanacions de l'Advocacia General de la Generalitat.  
  
  
Segon  
Acceptar l'herència de Juan Pla Grau, a benefici d'inventari, integrada pels següents béns:  
- Finca de Xeresa número 805, inscrita en el Registre de la Propietat de Gandia número 3, tom 524, llibre 19, foli 102. Casa situada en el carrer del Caudillo, número 42, actualment carrer Dr. Miguel Vivó, tal com certifica l'Ajuntament de Xeresa.  
- Compte en Banc Sabadell, amb saldo, en data 26 de març de 2021, de 4.598,20 euros.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.  
  
  
Cinqué  
Procedir a l'aprovació, previ informe de la Intervenció Delegada, del compte general de liquidació de l'abintestat, en el qual s'integrarà la totalitat dels ingressos generats i les despeses abonades o per a abonar, entre les quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica de Model Econòmic i Finançament, en el termini d'un mes, a comptar des de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que es puga exercir qualsevol altre recurs o acció que s'estime procedent.  
  
València, 29 de març de 2023.- El director general del Sector Públic i Patrimoni: Antoni Such Botella.